Բայց վերադառնանք մեր իրականություն և միանգամից ասենք, որ առ այսօր որևէ մարզպետ ոչ միայն գումար չի նվիրաբերել, այլև նույնիսկ չի էլ արձագանքել այդ կոչին: Իսկ սա դժվար չէր կանխատեսել: Ավելի ճիշտ, այլ կերպ լինել չէր էլ կարող: Ո՞վ է տեսել, որ իշխանության ներկայացուցիչը մասնակից դառնա ընդդիմադիր գործչի կազմակերպած հանգանակությանը, եթե նույնիսկ դա արվում է բանակի համար: Բա որ հետո հանկարծ կանգնեն ու հարցնեն` քեզ որտեղի՞ց 1000 դոլար, ի՞նչ է ասելու: Ճիշտ է, մարզպետերի աշխատավարձերը տատանվում են 500-ից մինչև 750 հազար դրամի սահմաններում, բայց դա իրենցն է, իրենց աշխատավարձը: Այ եթե պետական միջոցներից հարկ լիներ հատկացնել, գուցե և ռիսկի գնային, տային փողն ու մի լավ գովազդեին իրենց հայրենանվեր արարքը: Բայց հիմա այդ դեպքը չէ: